Tajfuno Haj-jano

La tajfuno Haj-jano (de la ĉina 海燕, hǎi yàn = procelario, marhirundo), en la Filipinoj nomata Yolanda , estis unu el la plej fortaj ŝtormoj iam registritaj. Ĝia internacia nomo estas 1330, ĉar ĝi estis la 30-a tropika ŝtormo de la jaro 2013.

 Ekesto 
La tajfuno ekestis la  en novembro 2013 sud-oriente de insulo Ponape, moviĝis okcidenten kaj ene de du tagoj fortiĝis al "tropika ŝtormo". La  ĝi ricevis la nomon Haj-jano. Ĝis la 18-a horo de la  ĝi evoluis al tajfuno, kaj je la  la meteologoj deklaris ĝin super-tajfuno, kun venta rapido ĝis 240 km/h.
eta|maldekstra|350ra|<center>Vojo de la tajfuno tra la Filipinoj

 Filipinoj 
Je la  je la 22-a horo (laŭ loka tempo) la tajfuno eniris la teritorion de la Filipinoj (pli precize, de la Bisajoj), kie ĝi ricevis la nomon Yolanda . Matene de la  ĝi unuafoje trafis la teron de Orienta Samaro kaj praktike nuligis la komunumon Guiuan. Poste ĝi frapis la insulojn Lejteo kaj Cebuo. Nur je la 15h30 de la  ĝi eliris el la filipina teritorio. Ĝi postlasis milojn da mortigitoj kaj da senhejmuloj.

 Plua vojo 
Lasinte la Filipinojn la tajfuno frapis Vjetnamion, kie ĝi mortigis 14, malaperigis 4 kaj vundis 81 homojn, kaj Ĉinion, kie mortis 7 kaj malaperis 4 personoj.

 Eksteraj ligiloj 
Ĉina Radio Internacia:
 "La tajfuno Haiyan trafis Vjetnamion", artikoleto kun du fotoj de la 11-a de novembro 2013  
 "Miloj da homoj mortis pro la tajfuno Haiyan", artikoleto de la 11-a de novembro 2013  
Pri la efikoj en la Filipinoj:
 "Supertajfuno 'Yolanda' - plej forta tajfuno en 2013 trafas Filipinojn", detala teksto kun komentoj en la blogo La Filipina Junulo, la 9-an de novembro 2013 

Haj-jano
Haj-jano
Kategorio:Katastrofoj en 2013
Kategorio:2013 en la Filipinoj
Kategorio:2013 en Vjetnamio
Kategorio:Naturaj katastrofoj en Azio
Kategorio:Naturaj katastrofoj en la 21-a jarcento